
מועצה מקומית שהם
פרוטוקול ישיבת מליאה  מס' 3

יום שלישי, א'  בניסן  תש"ע, 16.3.2010 

נוכחים    :     גיל ליבנה-יו"ר, דודי נטר, גלעד רבינוביץ, דפנה רבינוביץ, דפנה רענן- כהן,

 

    איתן פטיגרו, יצחק שטרנברג, שימי אלבאז, יצחק דהן, יוסי לוי.
התנצלו    :     משה מזרחי, איציק בונצל, חגית וינטראוב.

השתתפו  :     מתניהו אנגלמן, אביבית קליין, מועצת תלמידי בי"ס רבין,הילה שי וזאן, תמיר 
                       פוגל ועו"ד מורן דדשוב.
רשמה      :     ליה ויסמן.
על סדר היום:   
1. אישור פרוטוקול ישיבת מליאה מס' 2, אסיפה כללית חמש ואסיפה כללית חכ"ל מיום 16.2.10
2. שנת החינוך –  מצגת ביה"ס רבין -  אביבית קליין, מנהלת ביה"ס ומועצת תלמידים.
3. דו"ח רבעוני 12/09
4. אישור תב"רים
5. אישור הסכם תרומה- כיתות לימוד בגן המגדל
6. דו"ח תלונות הציבור לשנת 2009
7. דו"ח שי"ל ודו"ח פניות ציבור לשנת 2009
8. פרס ניהול כספי
9. ועדת אס"א  - עיר ללא אלימות
10. עדכונים
יו"ר
:
תנחומיי לחבר המועצה איציק בונצל ולכל משפחתו עם פטירת אמו, המשפחה יושבת 
                    שבעה בבית שהם, מי ייתן ולא ידעו עוד צער.

1. אישור פרוטוקול ישיבת מליאה מס' 2, אסיפה כללית חמש ואסיפה כללית חכ"ל מיום                   
    16.2.10
 
יו"ר
:
האם יש הערות לפרוטוקול ישיבת מליאה מס' 2, פרוטוקול אסיפה כללית של חמש 
                   ואסיפה כללית של חכ"ל מיום 16.2.10 ?

        מחליטים פה אחד


    לאשר : 1. פרוטוקול ישיבת מליאה מס' 2 מיום 16.2.10 

                          2. פרוטוקול אסיפה כללית של חמש מיום 16.2.10

                          3. פרוטוקול אסיפה כללית של חכ"ל מיום 16.2.10

2.  שנת החינוך –  מצגת ביה"ס רבין -  אביבית קליין, מנהלת ביה"ס ומועצת התלמידים
יו"ר
:
הערב במסגרת שנת החינוך מנהלת ביה"ס רבין, אביבית קליין ומועצת התלמידים יציגו 
                בפנינו את עיקרי תוכנית העבודה של בי"ס רבין לשנה"ל תש"ע.

          מועצת התלמידים פותחים במצגת על עיקרי הפעילות של ביה"ס. 
          מנהלת ביה"ס סוקרת את תוכניות העבודה של בי"ס לשנה"ל תש"ע, במצגת מפורטים נתונים 
          כלליים ומספר פרויקטים ייחודיים:

1. "אופק חדש" – במסגרת התוכנית יש לכל מורה שעות פרטנית לימודיות ושעות דיאלוג הכולל מענה ערכי, חברתי ורגשי.
2. יעדי בי"ס :
· לפתח את התלמידים כלומדים עצמאיים, על מנת לספק לילדים כלים להתנהלות עצמאית אפקטיבית מחוץ לבית הספר.
· לפתח הרגלי שמירה על סביבה ביה"ס, יישוב וטבע.
· להעמיק את השייכות של התלמידים לעם ולארץ, על מנת לגרום לתלמידים לאהוב את הארץ.
· לפתח לילדים כישורים חברתיים על מנת לספק לילדים כלים להתנהלות עצמאית אפקטיבית מחוץ לבית הספר.
3. רובוטיקה – תלמידי ביה"ס השנה זכו במקום הראשון במחוזי בקטגורית עיצוב הרובוט ובמקום השני על הפעלה ועלו לגמר בתחרות ארצית של רובוטיקה.
4. נושאים נוספים שנסקרו, מדעים, עבודות חקר, נתינה.
           משפט לסיכום מדברי יצחק רבין ז"ל,1992 : "למדינת ישראל אין אוצרות טבע, אין מכרות 
           פחם ואין נפט, אוצר הטבע הרציני ביותר שלנו הוא הילדים שלנו".

גלעד :
מברך את מנהלת ביה"ס על הישגים משמעותיים.
11. דו"ח רבעוני 12/09

יו"ר
:
מציג דו"ח 12/09, שהסתיים בעודף תקציבי של 98 אלש"ח.



לאחר שנה לא קלה, אני שמח שעמדנו ברוב היעדים שקבענו תוך שמירה על איזון תקציבי. 
                 אני רוצה להודות לישראל שטרסברג ולכל עובדי הגזברות על עבודתם 
                 המקצועית ותרומתם לאיזון התקציבי של המועצה. המועצה השנה עתידה לקבל פרס ניהול 
                 כספי.
     מחליטים פה אחד


   לאשר דו"ח רבעוני 12/09

12. אישור תב"רים

יו"ר
:   מועדון הנוער העובד והלומד – שינוי בתב"ר 362 : נא לאשר עדכון התב"ר לסך 
                 של 1,300,000 ₪ .תוספת של 1,250,000 ₪  לבניית המועדון. מקורות המימון : קרן עבודות 
                 פיתוח - תוספת בסך 750,000 ₪. היתרה בסך 500,000 ₪ השתתפות מפעל הפיס. 
                 אולם ספורט בבי"ס אבן חן  – תב"ר 368 : בנית אולם ספורט בבית ספר אבן חן בשטח 
                 של כ– 500 מ"ר כולל בניה ופיתוח. מקורות המימון: קרן לעבודות פיתוח בסך 2,500,000₪. 
 
אולם ספורט  בשכונת סחלבים (כ"ד ) – תב"ר 369 : בניית אולם ספורט גדול עם מעל
                 500 מושבים. מקורות המימון :קרן לעבודת פיתוח בסך : 6,550,000 ₪. השתתפות 
                 הטוטו בסך 750,000 ₪. בשלב זה יועבר לאישור תב"ר סך של 5,460,000 ₪ . לאחר 
                 תשלום בגין הקרקע בא.ת. צפוני ע"י אחד היזמים (שלא שילם), יעודכן התב"ר במלואו.
העתקת מחסני מועצה / וטרינריה – תב"ר 370 : בעת בניית מועדון הנוער העובד והלומד 
                 יהיה צורך בהעתקת מתחם הווטרינריה. העלות מוערכת ב – 200,000 ₪. מקורות המימון :
                 קרן לעבודות פיתוח  בסך : 200,000 ₪. 

                 מחשוב מוסדות חינוך – תב"ר 371: קניית מחשבים ניידים למורים , ורכישת ברקו לכיתות 
                 בבתי הספר כולל חיווט ונקודות חשמל. מקורות המימון : קרן לעבודות פיתוח בסך :
                 500,000 ₪. 

                 חצר פעילה בבי"ס רבין – תב"ר 372 : היקף הפרויקט מוערך ב – 400,000 ₪ , המועצה 
                 הגישה בקשה למשרד החינוך ומצפה לקבל מהמשרד השתתפות בסך 240,000 ₪ מקורות 
                 המימון : קרן לעבודות פיתוח בסך : 160,000 ₪.


                 שדרוג מוסדות חינוך – תב"ר 373 : שדרוג מוסדות החינוך בשנת 2010 כולל מזגנים 
                 חדשים למוסדות החינוך. מקורות המימון: קרן לעבודות פיתוח בסך : 750,000 ₪.

                 איכות הסביבה – תב"ר 374 : מקורות המימון :קרן עבודות פיתוח בסך : 850,000 ₪.
                 ותרומה להרחבת גן המגדל בסך 13,000 ₪. להלן פירוט הפרויקטים : הטמנה : 150 אש"ח.

                 תחבורה : 100 אש"ח, גינון והשקיה : 200 אש"ח, שדרוג גינות ותיקות : 360 אש"ח, 
                 הרחבת מתקנים בגן המגדל : 53 אש"ח . 
                 הסדרת בטיחות במבני ציבור – תב"ר 375 : מקורות המימון: השתתפות מפעל הפיס בסך 
                 150,000 ₪ . 

                 סככות למגרשי ספורט בבי"ס אבני החושן ובבי"ס צוקים – תב"ר 376: ביצוע הקירוי
                 בבתי הספר יכלול תאורה. מקורות המימון : קרן לעבודות פיתוח בסך : 1,000,000 ₪.
                 הרחבת בית התרבות וחידוש כיכר ברבור ע"ש א. ספרא – שינוי בתב"ר 315 : סה"כ 
                 הפרויקט יעמוד ע"ס 4,200,000 ₪ לתוספת קונסרבטוריון וחדרי פעילות. מקורות המימון :
                 קרן לעבודות פיתוח : תוספת בסך 800,000 ₪.
                 תכנון  2010 - תב"ר 377 : מקורות המימון : קרן לעבודות פיתוח בסך 300,000 ₪. 

                מרכז אומנויות הבמה – תב"ר 248 : מקורות המימון : קרן עבודות פיתוח  - הגדלת התב"ר 
                 ב – 200 אש"ח לצורך הבניה של המרתף ועבודות הפיתוח.
                 הקדמת תכנון – תב"ר 367 : מקורות המימון : הלוואה בסך 400,000 ₪.

    הנגשת כיתת ליקויי שמיעה בתיכון שהם – תב"ר 378 מקורות המימון : משרד החינוך,   

   בסך 30 אש"ח.
יוסי לוי :  לאן מעבירים את מתחם הווטרינריה?
יו"ר 
:
אנו בוחנים חלופות - לרחבת כלנית במבנה בריאות השן או למתחם מחסני המועצה.

מחליטים פה אחד

לאשר את התב"רים:

מועדון הנוער העובד והלומד- תב"ר 362  תוספת 1,250 אלש"ח       750 אלש"ח במימון ק.ע.פ.

                                                                                                            500 אלש"ח במימון מפעל הפיס.

אולם ספורט בבי"ס אבן חן - תב"ר 368

                  2,500 אלש"ח במימון ק.ע.פ.
           

אולם ספורט בשכונת סחלבים (כ"ד )- תב"ר 369                              6,550 אלש"ח במימון ק.ע.פ. *
העתקת מחסני מועצה / וטרינריה - תב"ר 370

                   200 אלש"ח במימון ק.ע.פ.

מחשוב מוסדות חינוך - 371




     500 אלש"ח במימון ק.ע.פ.

חצר פעילה בבי"ס רבין - 372




     160 אלש"ח במימון ק.ע.פ.

שדרוג מוסדות חינוך – תב"ר 373                                                      750 אלש"ח במימון ק.ע.פ.
איכות הסביבה – תב"ר 374




     850 אלש"ח במימון ק.ע.פ.









     13,000 ₪ במימון תרומה. 

     הסדרת בטיחות מבני ציבור – תב"ר 375                                           150 אלש"ח במימון מפעל הפיס.

     סככות למגרשי ספורט באבני החושן ובצוקים - תב"ר 376              1,000 אלש"ח במימון ק.ע.פ.

הרחבת בית התרבות וחידוש כיכר ברבור ע"ש א.ספרא תב"ר 315 תוספת 800 אלש"ח במימון ק.ע.פ.

הקדמת תכנון - תב"ר 367                                                                 400 אלש"ח  במימון הלוואה

     תכנון 2010 - תב"ר 377




     300 אלש"ח במימון ק.ע.פ

     מרכז אומנויות הבמה – תב"ר 248                                        תוספת 200 אלש"ח במימון ק.ע.פ         
· הקצאה בשלב ראשון – 5,460 אלש"ח , עם קבלת תשלום בגין א"ת צפוני יוקצה הסכום במלואו.
13. אישור הסכם תרומה- כיתות לימוד בגן המגדל
יו"ר
:
משפחת פלס הציעה תרומה לכיתות לימוד בטבע בגן המגדל. אנחנו נציב שלט בסמוך 
                    לכיתות הלימוד. 



נוהל הנצחה ותרומות מגובש בימים אלו ע"י  ועדת שמות ויוגש לאישור במליאה
                    הבאה. 
דפנה רענן כהן  :
בסעיף 6 להסכם מצוין שכל נושא השילוט יקבע בתיאום המשפחה, כל נושא התיאום 
                    חייב להיות מוכתב ע"י המועצה.

            יו"ר      :
השלט סולידי ויונח על אבן. 

     מחליטים פה אחד

           לאשר הסכם תרומה לכיתות לימוד בגן המגדל.
14. דו"ח תלונות הציבור לשנת 2009
יו"ר
:
מבקר המועצה – האחראי על תלונות הציבור הכין דו"ח מפורט ויסודי בנושא 
                   תלונות הציבור בשנת 2009. הדוח מפרט 12 פניות שבהם הוא טיפל במהלך השנה. תודות 
                   למבקר על עבודתו היסודית במסגרת תפקידו כממונה על תלונות הציבור. 
מתניהו
:
לאחר אישור נעלה הדו"ח לאתר המועצה.
   מחליטים פה אחד

         לאשר דו"ח תלונות הציבור לשנת 2009.
15. דו"ח שי"ל ודו"ח פניות ציבור לשנת 2009
יו"ר :
שי"ל מרכז פניות ציבור לקבלת עזרה מקצועית ללא תשלום בנושאים שונים, המרכז 
                   מופעל ע"י רכזת בשכר ומתנדבים רבים מתחומים שונים המלווים את הפונים. מצ"ב 
                   לעיונכם דוח שי"ל לשנת 2009.


כמו כן, מציג את דו"ח פניות הציבור לשנת 2009 שהוכן ע"י רועי מנהל המוקד. מבקש 
                   לציין שחלק מהפניות הן פניות פנימיות של עובדי המועצה, כגון: בנושאי מחשוב ועוד.

16. פרס ניהול כספי

יו"ר  :

בשנת 2010 נזכה בפרס ניהול כספי ע"י משרד הפנים. מצ"ב הצעה לחלוקת כספי הפרס: 
                   100 אלש"ח הגדלת תמיכות בתנועות הנוער לפעילות בשנת חינוך, 50 אלש"ח הגדלת 
                   תמיכה בקרן רון בהתאם לתקציב מאושר לשנת 2010.
           מחליטים פה אחד

                    לאשר עדכון תקציב 2010 בכפוף לקבלת פרס ניהול כספי.

17. ועדת אס"א – עיר ללא אלימות  
יו"ר
:
מבקש להרחיב אחריות  ועדת אס"א כך שתכלול גם נושא "עיר ללא אלימות".

    מחליטים פה אחד

            לאשר עדכון אחריות ועדת אס"א – "עיר ללא אלימות".
18. עדכונים

יו"ר
:
- מחר בצהריים במרכז אומנויות הבמה טכס הרמת כוסית לקראת החג, אני מזמין את 
                       כל חברי המועצה. 

 בתאריך 22.3.10 בשעה 18:00 הרמת כוסית בבריכה כולל טכס חנוכת קירוי הבריכה 
 הקיצית, כולם מוזמנים.

הישיבה הסתיימה.
      מתניהו אנגלמן







גיל ליבנה

      מנכ"ל  המועצה






           ראש  המועצה
00071573

